ทิศทางหุ้น 04/02/62
ภาวะการซื้อขายหุ้น,ดัชนีตลาดหุ้นไทยปรับขึ้นต่อเนื่องจากสัปดาห์ก่อน โดยดัชนี SET ปิดที่ระดับที่ 1,651.40 จุด เพิ่มขึ้น 1.71% จากสัปดาห์ก่อน ขณะที่ มูลค่าการซื้อขายเฉลี่ยต่อวันลดลง 8.51% จากสัปดาห์ก่อน มาที่ 50,934.62 ล้านบาท สำหรับแนวโน้มสัปดาห์นี้ (4-8 ก.พ.) บริษัทหลักทรัพย์กสิกรไทย จำกัด มองว่า ดัชนีหุ้นไทยมีแนวรับที่ 1,640 และ 1,625 จุด ขณะที่แนวต้านอยู่ที่ 1,660 และ 1,680 จุด ตามลำดับ โดยปัจจัยสำคัญที่ต้องติดตาม ได้แก่ การประชุมนโยบายการเงินของ กนง. (6 ก.พ.) ถ้อยแถลงของนายเจอโรม พาวเวล ประธานเฟดรวมถึงเจ้าหน้าที่เฟดระดับสูง ตลอดจนผลประกอบการไตรมาส 4/61 ของบริษัทจดทะเบียน ปัจจัยต่างประเทศ ได้แก่ ผลการประชุมนโยบายการเงินของธนาคารกลางอังกฤษและธนาคารกลางออสเตรเลีย.,ภาวะตลาดเงินและอัตราแลกเปลี่ยน,เงินบาทแข็งค่าสุดในรอบเกือบ 9 เดือนที่ 31.18 บาทต่อดอลลาร์ หลังการประชุมเฟด โดยเงินบาททยอยแข็งค่าขึ้น สอดคล้องกับสถานะซื้อสุทธิหุ้นไทยของนักลงทุนต่างชาติ และทิศทางการแข็งค่าของสกุลเงินอื่นๆในภูมิภาค โดยปิดตลาดเมื่อวันที่ 1 ก.พ. ที่ระดับ 31.27 บาทต่อดอลลาร์ สำหรับแนวโน้มสัปดาห์นี้ (4-8 ก.พ.) ธนาคารกสิกรไทยประเมินกรอบการเคลื่อนไหวของเงินบาทที่ 31.10-31.60 บาทต่อดอลลาร์ โดยจุดสนใจของตลาดในประเทศน่าจะอยู่ที่ผลการประชุมนโยบายการเงินของ กนง. ขณะที่ปัจจัยสำคัญในต่างประเทศ ประกอบด้วย ถ้อยแถลงของประธานเฟดและเจ้าหน้าที่ระดับสูงของเฟด ผลการประชุมนโยบายการเงินของธนาคารกลางอังกฤษ ความคืบหน้าในการเจรจาทางการค้าระหว่างสหรัฐฯและจีน.,บ.ศูนย์วิจัยกสิกรไทย จำกัด
ดัชนีตลาดหุ้นไทยปรับขึ้นต่อเนื่องจากสัปดาห์ก่อน โดยดัชนี SET ปิดที่ระดับที่ 1,651.40 จุด เพิ่มขึ้น 1.71% จากสัปดาห์ก่อน ขณะที่ มูลค่าการซื้อขายเฉลี่ยต่อวันลดลง 8.51% จากสัปดาห์ก่อน
ภาวะการซื้อขายหุ้น,ภาวะตลาดเงิน,อัตราแลกเปลี่ยน,ทิศทางหุ้น,ศูนย์วิจัยกสิกรไทย